Franco palatín

O franco palatín (en franco palatín Pfälzisch, en alemán Pfälzisch) ye un dialecto alto alemán central occidental d'o franco renano parlau en a val d'o Rin en l'aria entre as ciudaz de Zweibrücken, Kaiserslautern, Alzey, Worms, Ludwigshafen am Rhein, Mannheim, Heidelberg, Speyer, Landau, Wörth am Rhein y a muga con a rechión francesa d'Alsacia, rechión en a que tamién se parla. L'alemán de Pennsilvania ye un descendient dreito d'os dialectos francos palatins que parlaban os alemans que emigroron enta America d'o Norte en os sieglos XVII y XVIII y que encara mantienen como luenga materna. Os suabios d'o Danubio en Croacia y Serbia tamién fan servir en a suya parla muitos elementos d'ista luenga. Por un regular, se puet diferenciar bien a variedat de palatín charrau en a parti occidental d'o palatinato (Westpfälzisch) d'o palatín charrau en a parti oriental (Vorderpfälzisch).

Se veiga tamién
 Alemán de Pennsilvania

Categoría:Luengas altochermanicas centrals
Categoría:Luengas d'Alemanya
Categoría:Luengas de Francia